open-index/open-wikipedia-markdown huggingface dataset:
ԽՍՀՄ ժողովրդական արտիստ

**ԽՍՀՄ ժողովրդական արտիստ** (ռուսերեն՝ Народный артист СССР), պատվավոր կոչում, որը շնորհվում էր ԽՍՀՄ ժողովուրդների արվեստի ականավոր գործիչներին, ովքեր համընդհանուր ճանաչման էին արժանացել և իրենց կարևորագույն ավանդն էին ունեցել խորհրդային թատրոնի, կինոյի և երաժշտության զարգացման գործում։ Հաստատվել է ԽՍՀՄ Կենտրոնական գործադիր կոմիտեի` 1936 թվականի սեպտեմբերի 6-ի թիվ 47 հրամանով։

## Պատմություն

1919 թվականին խորհրդային կառավարության կողմից սահմանվել է «Հանրապետության ժողովրդական արտիստ» («Народный артист Республики») պատվավոր կոչումը, որը մինչև 1936 թվականը համարվում էր ԽՍՀՄ բարձրագույն պատվավոր կոչումը և շնորհվում էր արվեստի նշանավոր գործիչներին։ Առաջին ժողովրդական արտիստներ դարձան կոմպոզիտոր Ալեքսանդր Գլազունովը, երգիչներ Ֆեոդոր Շալյապինը և Լեոնիդ Սոբինովը, ինչպես նաև նկարիչ Ալեքսանդր Գոլովինը։ 1936 թվականից, պատվավոր բարձրագույն կոչում համարվել է` ԽՍՀՄ ժողովրդական արտիստի կոչումը։

Ի տարբերություն միութենական հանրապետությունների ժողովրդական արտիստի կոչման, ԽՍՀՄ ժողովրդական արտիստի կոչումը հանդիսանում էր առավել բարձր աստիճանի կոչում, որը շնորհվում էր երաժշտության, կինոյի և բեմական այլ արվեստների բնագավառի հայտնի ներկայացուցիչներին։ Այն հիմնականում շնորհվում էր արվեստի այն նշանավոր գործիչներին, ովքեր հատուկ ներդրում էին ունեցել խորհրդային թատրոնի, երաժշտության, կինոյի, կրկեսի, հեռուստատեսության, ռադիոհեռարձակման զարգացման և ստեղծագործական հերթափոխի դաստիարակման գործում։ ԽՍՀՄ ժողովրդական արտիստին հանձնվում էր ԽՍՀՄ գերագույն խորհրդի նախագահության պատվոգիրը, կրծքանշան և դրա վկայականը։ Կրծքանշանը պատրաստված էր ոսկեջրված պղնձի և ցինկի խառնուրդից (տոմբակ) և ուներ քառանկյուն զարդաքանդակի տեսք, որի վրա ռուսերեն լեզվով գրված էր «ԽՍՀՄ ժողովրդական արտիստ» արտահայտությունը, իսկ ներքևի հատվածում պատկերված էր մուրճ և մանգաղ։

## ԽՍՀՄ ժողովրդական արտիստներ

1936 թվականի սեպտեմբերի 6-ին, ԽՍՀՄ ժողովրդական արտիստի առաջին կոչումը շնորհվել է 13 մարդու.

* Կոնստանտին Ստանիսլավսկի - թատերական ռեժիսոր
* Վլադիմիր Նեմիրովիչ-Դանչենկո - թատերական ռեժիսոր և գրող
* Վասիլի Կաչալով - դերասան
* Իվան Մոսկվին - դերասան
* Եկատերինա Կորչագինա-Ալեքսանդրովսկայա - դերասանուհի
* Մարիա Բլյումենտալ-Տամարինա - դերասանուհի
* Անտոնինա Նեժդանովա - երգչուհի
* Բորիս Շչուկին - դերասան
* Մարիա Լիտվինենկո-Վոլգեմուտ - երգչուհի
* Պանաս Սակսագանսկի - դերասան և ռեժիսոր
* Ակակի Վասաձե - դերասան և ռեժիսոր
* Ակակի Խորավա - դերասան և ռեժիսոր
* Կուլյաշ Բայսեիտովա - երգչուհի

Վերջին անգամ, 1991 թվականի դեկտեմբերի 21-ին, ԽՍՀՄ ժողովրդական արտիստի կոչմանն արժանացել են երկու հոգի.

* Սոֆյա Պիլյավսկայա - դերասանուհի
* Օլեգ Յանկովսկի - դերասան

Ընդհանուր առմամբ, «ԽՍՀՄ ժողովրդական արտիստ» կոչմանն արժանացել է 1006 մարդ։

## Հայազգի ԽՍՀՄ ժողովրդական արտիստներ

Առաջին հայազգին (եթե կարելի է այդպես անվանել), ով ստացել է ԽՍՀՄ ժողովրդական արտիստի կոչումը, հայտնի թատերական գործիչ Վլադիմիր Նեմիրովիչ-Դանչենկոն է (1936թ. սեպտեմբերի 6), իսկ վերջինը` կոմպոզիտոր Ավետ Տերտերյանը (1991թ. դեկտեմբերի 20)։ Ընդհանուր առմամբ այդ կոչմանն արժանացել են հայկական արմատներով և հայազգի` 51 արվեստի գործիչներ։

## Ծանոթագրություններ

Կատեգորիա:Պարգևներ այբբենական կարգով
Կատեգորիա:ԽՍՀՄ պատվավոր կոչումներ
Կատեգորիա:ԽՍՀՄ ժողովրդական արտիստներ
Կատեգորիա:1936 հիմնադրումներ
Քարե ջունգլիների օրենքները

**«Քարե ջունգլիների օրենքները»**, «RatPack» ընկերության ստեղծած ռուսական քրեական հեռուստասերիալ՝ պատվիրված ՏՆՏ հեռուստաալիքի կողմից։ Սերիալի պիլոտային անվանումը՝ **«Քարե ջունգլիներ»**։ Սերիալի պրեմիերան տեղի է ունեցել 2015 թվականի մարտի 16-ին ՏՆՏ հեռուստաալիքում։ Նոր սերիաները թողարկվում էին երկուշաբթիից հինգշաբթի 22։00-ին։

Երկրորդ սեզոնի պրեմիերան տեղի ունեցավ 2017 թվականի մարտի 20-ին ՏՆՏ հեռուստաալիքով, որը կոչվում էր «ZKД 2: Куда приводят мечты». Նոր սերիաները թողարկվում էին երկուշաբթիից հինգշաբթի 22։00-ին, իսկ մարտի 30-ին տեղի ունեցավ 2-րդ սեզոնի ավարտը։

## Սյուժե
Գործողությունները կատարվում էին Մոսկվա քաղաքի ծայրամասերում։ Չորս պատանիներ` Տիմը, Ցիպան, Ժուկը և Գոշան, որոշում են դառնալ իրավախախտ անչափահասների խմբի անդամ և սկսել գումար ձեռք բերել այդ միջոցով։ Նրանք անգամ չեն էլ մտածում, թե ինչ հետևանքներ կարող է բերել խաղը ոստիկանության և կրիմինալ աշխարհի հետ։

## Կերպարները
### Գլխավոր դերերում

### Դրվագներում

## Սաունդթրեք

## Փաստեր
* «Քարե ջունգլիների օրենքներ» հեռուստասերիալը դարձավ վերջին դերասանական աշխատանքը Դմիտրիյ Պոդդուբնիի համար, ով կատարում էր Ցիպայի հոր դերը։
* Սերիալում Իվան Բուռլակովը ներկայացել է ոչ միայն ռեժիսորի և օպերատորի դերում, այլ նաև կատարել է կավատի դեր։
* Սերիալի պրեմիերայի մասին հայտարարվել է 2014 թվականի աշնանը ՏՆՏ հեռուստաալիքի գովազդատուների համար։
* Սերիալը դուրս է եկել ՏՆՏ հեռուստաալիքի կինոսերիալների շրջանակներում։
* Սերիալի թրեյլերում հնչում է «Зов джунглей» երգի քավըր տարբերակը, ձայնագրված «Наадя» խմբի կողմից։

## Ծանոթագրություններ

## Արտաքին հղումներ
* Страница сериала на официальном сайте канала ՏՆՏ
Տրոլներ

«**Տրոլներ**» ( ), ամերիկյան համակարգչային անիմացիոն երաժշտական ֆիլմ 3D ֆորմատի վրա։ Արտադրող՝ DreamWorks Animation ընկերություն։ Ֆիլմի ռեժիսորը Մայք Միտչելլն է, իսկ սցենարիստը Ջոնաթան Այբելեմը, Գլեննոմ Բերգորմը և Էրիկ Ռիվինոյան։ Պրեմիերան կայացել է 2016 թվականի հոկտեմբերի 8-ին Լոնդոնյան կինոփառատոնում։

Հնչյունավորմանը մասնակցել են Աննա Կենդրիկը, Ջաստին Թիմբերլեյկը, Զոուի Դեշանելը, Ռասսել Բրենդը, Ջեյմս Կորդենը և Գվեն Ստեֆանին։ Թիմբերլեյքը եղել է նաև մուլտֆիլմի երաժշտական պրոդյուսեր և գրել է «Can’t Stop the Feeling!» սինգլը։

Պլանավորվում է նաև 2020 թվականին թողարկել «Տրոլներ 2»։

## Սյուժե
Մուլտֆիլմը պատմում է տրոլների՝ փոքրիկ արարածների մասին, որոնք ապրում են գրեթե անսահման երջանկության մեջ։ Ամբողջ օրը երգում են, պարում են, գրկախառնվում են։ 20 տարի առաջ տրոլները փախել են նրանց ուտող բերգեններից՝ հսկա արարածներից, որպեսզի զգան երջանկության հաճույքը։ Բայց մի հերթական աղմկոտ խնջույքների ժամանակ բերգեններին հաջողվում է մտնել նրանց տարածք և վնասել նրանց։ Նրանց նաև հաջողվում է իրենց հետ վերցնել թագավորի աղջկա՝ տրոլ Ռոզոչկայի ընկերներից մի քանիսին։ Զգալով իր մեղքը, Ռոզոչկան իր ընկերուհու՝ Ցվետանայի հետ, հետ է վերադառնում բերգենների մոտ  փրկելու իր ընկերներին։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:2010-ականների անգլերեն ֆիլմեր
Կատեգորիա:2016 մուլտֆիլմեր
Կատեգորիա:20th Century Fox ֆիլմեր
Կատեգորիա:Ամերիկյան եռաչափ ֆիլմեր
Կատեգորիա:Ամերիկյան մուլտֆիլմեր
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան ֆենտեզի կինոկատակերգություններ
Միկոլա Շերեմետ

**Միկոլա Շերեմետ** (, ), ուկրաինացի բանաստեղծ, գրող։ ԽՍՀՄ գրողների միության անդամ (1934)։ ԽՄԿԿ անդամ (1940)։

Գրող Վերա Ենինայի ամուսինը, նկարիչ Ալեքսանդր Շերեմետի հայրը։

## Կենսագրություն
Միկոլա Շերեմետը ծնվել է 1906 թվականին Մոգիլյովում։ 1929 թվականին ավարտել է Կիևի համալսարանը։ Նույն թվականից սկսել է հրատարակվել («Քարոզարշավ» ժողովածու), անդամակցել է «Молодняк» գրական կազմակերպությանը։ Մասնակցել է Հայրենական մեծ պատերազմին։ 1942-1943 թվականներին եղել է Ալեքսեյ Ֆեոդորովի պարտիզանական միավորման կազմում։ Պատերազմի ընթացքում «Իզվեստիա», «Կոմսոմոլսկայա պրավդա», «Կոմունիստ», «Խորհրդային Ուկրաինա» թերթերում հրատարակել է հոդվածներ, էսսեներ, բանաստեղծություններ։

Ապրել է Կիևում։ 1960-ական թվականների սկզբին հանդես է եկել 60-ականներ խորհրդային մտավորականների ենթամշակույթի դեմ։

Մահացել է 1986 թվականին։ Թաղված է Կիևի Բայկովո գերեզմանատանը։

## Ստեղծագործություններ
Հիմնական ստեղծագործություններից են «Կայտառություն», «Լայն ճակատով», «Կրակի գծի վրա», «Իմ կյանքը», «Շչորս», «Գեներալ Օռլենկո» և այլն։

## Պարգևներ
* Կարմիր դրոշի շքանշան

## Ծանոթագրություններ

## Աղբյուրներ
* Енциклопедія українознавства ։ Словникова частина ։ [в 11 т.] / Наукове товариство імені Шевченка ; гол. ред. проф., д-р Володимир Кубійович. - Париж ; Нью-Йорк ։ Молоде життя ; Львів ; Київ ։ Глобус, 1955-2003.
* Українська радянська енциклопедія ։ [у 12-ти т.] / гол. ред. М. П. Бажан ; редкол.։ О. К. Антонов та ін. - 2-ге вид. - К. ։ Головна редакція УРЕ, 1974–1985.

Կատեգորիա:Ուկրաինացի գրողներ
Կատեգորիա:Հայրենական մեծ պատերազմի մասնակիցներ
Կատեգորիա:Խորհրդային բանաստեղծներ
Կատեգորիա:ԽՍՀՄ գրողների միության անդամներ
Կատեգորիա:Կիևի համալսարանի շրջանավարտներ
Կատեգորիա:ԽՄԿԿ անդամներ
Ամենահայտնի կայքերում օգտագործվող ծրագրավորման լեզուներ

Ամենահայտի կայքերը (այսինքն՝ ամենաշատ հաճախվող կայքերը) սովորաբար դինամիկ բնույթ ունեն։ Այսինքն՝ դրանց ստեղծման համար անհրաժեշտ են և՛ բեքենդ, և՛ ֆրոնտենդ ծրագրավորման լեզուներ, ինչպես նաև որոշակի տվյալների բազաներ։ Այս ցանկում բերված է ամենահայտնի կայքերում օգտագործվող ծրագրավորման լեզուների ցանկը։

Ծրագրավորման լեզվի տեսակն ըստ։
* HTTP Header-ի տեղեկության
* Ֆայլի տեսակների հարցման

## Տես նաև
* Ծրագրավորման լեզուների ցանկ
* TIOBE index
* Վեբ ծրագրավորում

## Ծանոթագրություններ

## Արտաքին հղումներ
* 
* 
* 
* 
* 
* 

Կատեգորիա:Ցանկեր:Տեխնիկա
Հրանդ Անդրեասյան

**Հրանդ Գ. Անդրեասյան** (19-րդ դար, Օրդու, Տրապիզոնի նահանգ - 1944, Բեռլին), հայ արվեստաբան։

Աշխատակցել է մամուլին։ Օգտագործել է Ա., Հր. Անդ., Հ. Ա. ծածկանունները։

## Մատենագիտություն
### Մամուլ
* Նամակ Գերմանիայից, «Մշակ», 1897, № 23։

## Ծանոթագրություններ

Կատեգորիա:Հայ արվեստաբաններ
Վազգեն Գևորգյան

**Վազգեն Ասքանազի Գևորգյան** (), հայ գրականագետ, թարգմանիչ, դոցենտ, պրոֆեսոր, Ստեփան Զորյանի անվան մրցանակի 1980 թվականի դափնեկիր (Գրիգոր Նարեկացու «Մատյան ողբերգության» պոեմի թարգմանության համար), ԽՍՀՄ գրողների միության անդամ 1976 թվականից։

## Կենսագրություն
1942-1944 թվականներին ծառայել է Կարմիր բանակում, մասնակցել Հայրենական մեծ պատերազմին։ 1945 թվականին ավարտել է Երևանի պետական համալսարանի բանասիրական ֆակուլտետը։ 1946—1950 թվականներին սովորել է նույն համալսարանի ասպիրանտուրայում։ 1950 թվականին պաշտպանել է թեկնածուական ատենախոսություն և մինչև 1984 թ. գրաբար է դասավանդել ԵՊՀ հայոց լեզվի ամբիոնում, իսկ 1985 թվականից մինչև կյանքի վերջը՝ հայոց լեզվի պատմության ամբիոնում։

1994-1995 ուսումնական տարում Երուսաղեմի Հայոց պատրիարքարանի հրավերով Վ. Գևորգյանը գրաբար է դասավանդել Երուսաղեմի Ալեք և Մարի Մանուկյանների անվան ժառանգավորաց վարժարանում և ընծայարանում։

Պարգևատրվել է Հայրենական մեծ պատերազմի I աստիճանի շքանշանով, «1941-1945 թթ. Հայրենական մեծ պատերազմում հաղթանակի 20 տարին» և այլ մեդալներով։

## Հիշատակ
Նրա անունով է կոչվում ԵՊՀ հայ բանասիրության ֆակուլտետի լսարաններից մեկը։

## Երկեր
* Լերմոնտով (ողբերգություն 5 գործողությամբ), Ե., 1956, 183 էջ։

## Թարգմանություններ (ռուսերենից և գրաբարից)

* Գրիգոր Նարեկացի։ Մատյան ողբերգության (ծաղկաքաղ)․- Ե.։ «Հայաստան», 1970․- 128 էջ։
* Արիստակես Լաստիվերցի։ Պատմություն․- Ե.։ «Հայաստան», 1971․- 156 էջ։
* Գրիգրր Նարեկացի։ Մատյան ողբերգության․- Ե., 1979։
* Միխայիլ Լերմոնտով։ Ընտիր երկեր․- Ե.։ «Սովետական գրող», 1982․- 576 էջ․- Ռուս դասականների գրադարան (գրքի մեջ մտնող բանաստեղծությունների մի մասը և «Փախստականը» պոեմը թարգմանել է Վ. Գևորգյանը)։

## Ծանոթագրություններ

Կատեգորիա:Բանասիրական գիտությունների թեկնածուներ
Կատեգորիա:Հայ գրականագետներ
Կատեգորիա:Հայրենական մեծ պատերազմի հայ մասնակիցներ
Կատեգորիա:Ռուսերենից հայերեն թարգմանիչներ
Ֆայզի Գասկարովի անվան ժողովրդական պարի պետական ակադեմիական համույթ

**Ֆայզի Գասկարովի անվան ժողովրդական պարի պետական ակադեմիական համույթ** (, ГААНТ), ժողովրդական պարերի մասնագիտական համույթ Բաշկորտոստանում։

Միակ երաժշտական թիմն է, որ արժանացել է Սալավատ Յուլաևի անվան մրցանակի «բաշկորական մասնագիտական պարարվեստում բարձր կատարողական արվեստի զարգացման և առաջխաղացման մեծ ավանդի համար»։

## Պատմություն
Երաժշտական կոլեկտիվը ձևավորվել է 1936-1938 թվականներին Բաշկիրական Խորհրդային Սոցիալիստական Ինքնավար Մարզի միացյալ թատրոնների  երաժշտա-էստրադային բյուրոյին կից, բաշկորական թատերական ուսումնարանի բալետի բաժնի և սիրողական բալետի ուսանողներից։ 1938 թվականին վերակազմավորվել է որպես Բաշկորտոստանի պետական ֆիլհարմոնիային կից Բաշկորտոստանի երգի, պարի և երաժշտության համույթ։ 1939 թվականի մարտի 11-ին Իգոր Մոիսեևի ուսանող Ֆայզի Գասկարովը դարձել է համույթի գեղարվեստական ղեկավար և սկսում է ձևավորել կոլեկտիվը։

1940 թվականին առանձնացել է Բաշկորտոստանի պետական ազգագրական պարի համույթը։ 1940 թվականի ամռանը համույթը կատարել է իր առաջին շրջագայությունը Բաշկորտոստանում։ 1941 թվականի սկզբին պատրաստվել է Մոսկվայում կայանալիք Բաշկորական գրականության և արվեստի տասնամյակին։ 1955 թվականին Մոսկվայում Բաշկորական գրականության և արվեստի տասնամյակին մասնակցելուց հետո համույթը ձեռք է բերել համամիութենական հեղինակություն։

1988 թվականին ստեղծագործական կոլեկտիվը կոչվել է Ֆայզի Գասկարովի անունով։

1991 թվականին համույթն առանձնացել է ֆիլհարմոնիայից և ձեռք բերել իրավաբանական անձի կարգավիճակ ներկայիս անվանումով։ 1994 թվականին միաժամանակ հանդես է եկել երկու արտասահմանյան շրջագայությամբ Միացյալ Նահանգներում և Թուրքիայում։

1996 թվականի դեկտեմբերին ՌԴ մշակույթի նախարարության կողմից ստացել է «ակադեմիական» կոչում։

2007 թվականին  Ֆայզի Գասկարովի անվան համույթը ձեռք է բերել իր սեփական տարածքը։

## Պարգևներ, մրցանակներ
* Սալավատ Յուլաևի անվան մրցանակ
* Գ. Սալյամի անվան մրցանակ (1978)
* 1994 թվականին համույթն արժանացել է «Աստղեր աշխարհում» փառատոնի բրոնզե մրցանակի (Թուրքիա)
* 2005 թվականի դեկտեմբերին «Известия» ռուսական թերթի կողմից Ֆայզի Գասկարովի անվան ժողովրդական պարի պետական ակադեմիական համույթն արժանացել է «Հայտնիություն» մրցանակի
* 2013 թվականի հոկտեմբերին ՅՈՒՆԵՍԿՕ-ի գրասենյակում համույթը պարգևատրվել է ՅՈՒՆԵՍԿՕ-ի «Հինգ մայրցամաքներ» ոսկե մեդալով և «Խաղաղության դեսպան» դիպլոմով

## Գրականություն
* Багуманов А. И., Фаизова Ф. А. Государственный академический ансамбль народного танца РБ имени Г. Ф. Гаскарова//Лауреаты премии имени Салавата Юлаева. - Уфа։ Китап, 1999. 272 с. - С. 168-171.
* Хайруллин Р. Башкирский государственный ансамбль народного танца. Уфа, 1966.
* Саитов С. Башкирская государственная филармония. М.-Л., 1969.
* Башкирский государственный ансамбль народного танца։ Альбом. Текст Е. Варламовой. Сост. А. Фахрутдинов. Уфа, 1978.

## Ծանոթագրություններ

## Արտաքին հղումներ
* ролик с презентацией ансамбля 
* Ансамбль Гаскарова
* Концертный зал Государственного Академического Ансамбля Народного Танца им. Файзи Гаскарова.
* Ансамбль народного танца имени Файзи Гаскарова отмечает 70-летие 

Կատեգորիա:Երաժշտական համույթներ
Նիկոլայ Անդրեցով

**Նիկոլայ Իլյիչ Անդրեցով** (, 4 փետրվարի, 1909, Ալեքսանդրովսկ-Գրուշևսկի – 11 հուլիսի, 1992, Սանկտ Պետերբուրգ), ռուս խորհրդային գեղանկարիչ, Լենինգրադի նկարիչների միության անդամ։

## Կենսագրություն
Նիկոլայ Անդրեցովը ծնվել է 1909 թվականի փետրվարի 4-ին Ալեքսանդրովսկ-Գրուշևսկի քաղաքում (1921 թվականից՝ քաղաք Շախտի, Ռոստովի մարզ)։ 1930 թվականին մեկնել է Լենինգրադ և սկսել սովորել Պրոլետարական կերպարվեստի ինստիտուտի բանվորական ֆակուլտետում։ 1932-1939 թվականներին սովորել է Լենինգրադի գեղանկարչության, քանդակագործության ու ճարտարապետության ինստիտուտի գեղանկարչության բաժնում։ 1939 թվականին ավարտել է ինստիտուտը՝ որպես դիպլոմային աշխատանք ներկայացնելով «Սահմանապահներ» նկարը, որ ստեղծել էր պրոֆեսոր Ն. Պետրովի ղեկավարությամբ։ Ստացել է գեղանկարչի կոչում։

1939 թվականից Նիկոլայ Անդրեցովը մասնակցել է տարբեր ցուցահանդեսների՝ ներկայացնելով իր աշխատանքները Լենինգրադի առաջատար նկարիչների ստեղծագործությունների կողքին։ Ստեղծել է ժանրային ու պատմական նկարներ, դիմանկարներ, բնանկարներ։ 1939 թվականին սկսել է դասավանդել Լենինգրադի Նկարչական միջնակարգ դպրոցում, որի տնօրենն է եղել 1947 թվականի հունիսից մինչև 1952 թվականի հուլիս։ 1952 թվականից դասավանդել է Լենինգրադի Իլյա Ռեպինի անվան գեղանկարչության, քանդակագործության ու ճարտարապետության ինստիտուտում, եղել է դոցենտ։ Նրա աշխատանքներից են «Գերմանական հրետանային խմբավորման ջախջախումը Պետերգոֆի մոտ» (), «Ձկնորսները Ռիգայի ծովափին» (1951), «Բեռնանավեր Նևայի վրա», «Ռիգայի ծովեզերք» (երկուսն էլ 1956), «Միջին Ասիայի լեռներում» (1957), «Կոլտնտեսական ձկնորսական գյուղում» (1960), «Ուրալի դոմնային բանվորներ», «Ձկնորսներ» (երկուսն էլ 1961), «Դոմնային բանվորներ» (1964), «Գործարանում» (1975), «Ծովեզերքին» (1977) և այլ նկարներ։ 1960-1970 թվականներին աշխատել է Լենինգրադի նկարիչների արվեստի տանը, որտեղ նրան պատուհանի մոտ կանգնած, վրձինները ձեռքին նկարել է Իվան Սորոկինը 1976 թվականին։

1980-ական ու 1990-ական թվականների սահմանագծին Նիկոլայ Անդրեցովի աշխատանքները ներկայացվել են Եվրոպայի հանրությանը՝ մասնակցելով մի շարք արասահմանյան ցուցահանդեսների։

Նիկոլայ Անդրեցովը մահացել է 1992 թվականի հուլիսի 11-ին Սանկտ Պետերբուրգում։

Նկարչի աշխատանքները պահվում են տարբեր թանգարաններում ու մասնավոր հավաքածուներում Ռուսաստանում, Ճապոնիայում, Ֆրանսիայում, Մեծ Բրիտանիայում, Ֆինլանդիայում ու այլ երկրներում։ Հայտնի են Անդրեցովի դիմանկարները՝ ստեղծված հայտնի նկարիչների, այդ թվում նաև Ն. Բաբասյուկի (1972) և Ի. Սորոկինի (1976) կողմից։

## Ցուցահանդեսներ

## Ծանոթագրություններ

Կատեգորիա:Ռուս նկարիչներ
Կատեգորիա:Խորհրդային նկարիչներ
Կատեգորիա:«Մարտական ծառայությունների համար» մեդալով պարգևատրվածներ
Կատեգորիա:Սանկտ Պետերբուրգի նկարիչների միության անդամներ
Յըլդըզ տեխնիկական համալսարան

**Յըլդըզ տեխնիկական համալսարան** (, հաճախ միայն անվանում են **Յըլդըզ**), թուրքական բարձրագույն ուսումնական տեխնիկական համալսարան, որը մասնագիտացած է ինժեներական գիտություններում։ Համարվում է Ստամբուլի առաջատար համալսարաններից մեկը։ Կենտրոնական կամպուսը գտնվում է Ստամբուլի Բեշիկթաշ շրջանում։ Նոր Դավութփաշա կամպուսը գտնվում է Էսենլեր թաղամասում։ Համալսարանը բաղկացած է 10 ֆակուլտետներից, երեք պրոֆեսիոնալ ուսումնարաններից և երկու ինստիտուտներից։ Տեխնիկական համալսարանին կից գործում է նաև տեխնոպարկ, որը հնարավորություն է տալիս երիտասարդ ձեռներեցներին՝ հմտանալու ձեռներեցության ոլորտում։

## Համալսարանի կառուցվածքը
### Ֆակուլտետներ
* Էլեկտրոնիկայի ֆակուլտետ
* Գրականության և ազգային մշակույթի ֆակուլտետ
* Արվեստների և դիզայնի ֆակուլտետ
* Մանկավարժության ֆակուլտետ
* Տնտեսագիտության և կառավարման ֆակուլտետ
* Քաղաքացիական շինարարության ֆակուլտետ
* Քիմիայի և մետալուրգիայի ֆակուլտետ
* Մեքենաշինության ֆակուլտետ
* Ծովային ֆակուլտետ
* Ճարտարագիտության ֆակուլտետ

### Ինստիտուտներ և դպրոցներ
* Գիտության և տեխնիկայի ինստիտուտ
* Սոցիալական գիտությունների ինստիտուտ
* Պրոֆեսիոնալ ուսուցման դպրոց
* Օտար լեզուների դպրոց

## Կապեր
Յըլդըզ տեխնիկական համալսարանը համարվում է Կովկասի համալսարանների ասոցիացիայի անդամ։

## Ծանոթագրություններ

## Գրականություն
* 
* 
* 

Կատեգորիա:Բեշիքթաշ
Կատեգորիա:Թուրքիայի համալսարաններ
Անատոլիական համալսարան

**Անատոլիական համալսարան** (), պետական համալսարան Թուրքիայի Էսքիշեհիր քաղաքում։ Այն իր մեծությամբ առաջինն է Թուրքիայում և չորրորդը՝ աշխարհում։

Հիմնադրվել է 1982 թվականին քաղաքում գործող չորս համալսարանների միավորման արդյունքում։ Բուն համալսարանի հիմնադրման տարեթիվ ընդունված է համարել 1958 թվականը, երբ հիմնադրվեց քաղաքի ամենահին համալսարանը՝ Տնտեսագիտության և կոմերցիոն գիտությունների ակադեմիան։

## Կամպուս
Անատոլիական համալսարանի ֆակուլտետների և դպրոցների մեծ մասը գործում են Յունուսէմրե կամպուսում, որը գտնվում է Էսքիշեհիրի կենտրոնում։ Կամպուսում են գտնվում ուսանողական հանրակացարանը, հոսպիտալը և վարչական շենքերի մեծ մասը։

Իքիէյլուլ կամպուսում, որը գտնվում է քաղաքից դուրս, գտնվում է ֆիզիկական պատրաստության և սպորտի դպրոցը, ճարտարագիտական ֆակուլտետը, քաղավիացիայի ուսումնարանը։

## Ինստիտուտներ
Համալսարանի կազմում գործում են հետևյալ ինստիտուտները
* Մանկավարժական գիտությունների ինստիտուտ
* Գիտության և տեխնոլոգիայի ինստիտուտ
* Կիրառական արվեստների ինստիտուտ
* Կապի ինստիտուտ
* Առողջապահության ինստիտուտ
* Սոցիալական գիտությունների ֆակուլտետ
* Տրանսպորտային հետազոտությունների ինստիտուտ
* Տիեզերական ուսումնասիրությունների ինստիտուտ

## Ֆակուլտետներ
Համալսարանի կազմում գործում են հետևյալ ֆակուլտետները.
* Հեռահար ուսուցման
* Դեղագործական ֆակուլտետ
* Հումանիտար ֆակուլտետ
* Կիրառական արվեստների ֆակուլտետ
* Իրավագիտության ֆակուլտետ
* Տնտեսագիտության և կառավարման ֆակուլտետ
* Տնտեսագիտության ֆակուլտետ
* Հեռահաղորդակցության ֆակուլտետ
* Գործարար կառավարման ֆակուլտետ
* Ինժեներական ֆակուլտետ
* Ճարտարագիտության և դիզայնի ֆակուլտետ

## Դպրոցներ
Համալսարանի կազմում գործում են հետևյալ դպրոցները
* Ֆիզիկական պատրաստության և սպորտի դպրոց
* Երաժշտության և դրամայի դպրոց
* Արդյունաբերության դպրոց
* Հաշմանդամների դպրոց
* Տուրիզմի և հյուրանոցային մենեջմենթի դպրոց
* Օտար լեզուների դպրոց
* Պետական կոնսերվատորիա

## Ուսումնարաններ
Նախնական մասնագիտական կրթությունը իրականացվում է համալսարանի հետևյալուսումնարաններում՝
* Էսքիշեհիր
* Բոզյույուք
* Բիլեջիք
* Պորսուք

## Ծանոթագրություններ

## Արտաքին հղումներ
* Պաշտոնական կայք էջ 

Կատեգորիա:1982 հիմնադրումներ Թուրքիայում
Կատեգորիա:1982 հիմնադրված կրթական հաստատություններ
Կատեգորիա:Թուրքիայի համալսարաններ
Բաշկորտոստանի ազգային թանգարան

**Բաշկորտոստանի ազգային թանգարան** պետական մշակութային և արվեստի ազգային թանգարան Բաշկորտոստանում։

## Պատմություն
Թանգարանը հիմնադրվել է 1864 թվականի ապրիլի 23-ին Օրենբուրգի մարզի գավառական վիճակագրական կոմիտեին կից, նրա մի քանի ակտիվ անդամների նախաձեռնությամբ (Բուխ Կ. Ա., Գուրվիչ Ն. Ա., Պեկկեր Ա. Ա., Վլասով Վ. Ի) և գավառապետ Հ. Ս. Ակսակովի ակտիվ մասնակցությամբ։

Թանգարանը տեղավորված է նախկին Գյուղացիական բանկի շենքում։ Բանկի շենքը կառուցվել է ճարտարապետ Դրուկերի կողմից 1905 թվականին մշակված նախագծով։ ՌՍՖՍՌ ժողովրդական կոմիսարների խորհրդի հրամանով 1917 թվականի նոյեմբերի 25-ին Ռուսաստանի գյուղացիական բանկը իր գավառական մասնաճյուղերով լուծարվել է։ Շենքում տեղակայվել են տարբեր կուսակցական և պետական հաստատություններ։

1942-1945 թվականներին ճարտարապետ Ե. Տոպուզովի նախագծով շենքին ավելացվել է կողաշենք նույն ոճով, սակայն որոշ տարբերություններով։ 1980-ական թվականների վերջին այդ շենքում է տեղավորվել Բաշկիրական Խորհրդային Սոցիալիստական Ինքնավար Մարզի Գերագույն խորհրդի նախագահությունը և Բաշկիրական կոմերիտմիությունը։ 1989 թվականի դեկտեմբերին այս շենքում է տեղավորվել Բաշկորտոստանի ազգային թանգարանը։

Նախկին Գյուղացիական բանկի շենքը (Ուֆայի մարզային վարչություն) (կից շենքը՝ 1943-1945 թթ.) և 1906-1908 թթ. արտաքին օժանդակ շենքերը համարվում են ճարտարապետական հուշարձաններ։

2001-2003 թվականներին շենքը հիմնանորոգվել ու վերականգնվել է։

Բաշկորտոստանի ազգային թանգարանը համարվում է Ուֆա քաղաքի գլխավոր թանգարանը։ Որպես ազգային թանգարանի մաս՝ մասնաճյուղային իրավունքով գործում են 10 պետական թանգարաններ, որոնցից 6-ը գտնվում են քաղաքներում, 3-ը՝ գյուղական վայրերում։

Հիմնական ֆոնդերում թանգարանն ունի շուրջ 140 հազար ցուցանմուշ, գիտական օժանդակ ֆոնդերում՝ 51 հազար։

## Պատկերասրահ

Bashkortostan National Museum 18.jpg
Bashkortostan National Museum 14.jpg
Bashkortostan National Museum 16.jpg
Bashkortostan National Museum 17.jpg
Bashkortostan National Museum 02.jpg


## Ծանոթագրություններ

Կատեգորիա:Ուֆայի թանգարաններ
Կատեգորիա:Ազգային թանգարաններ
Կատեգորիա:1864 հիմնադրված թանգարաններ
Կատեգորիա:1864 հիմնադրումներ Ռուսաստանում
Հայկական ԽՍՀ ժողովրդական արտիստ

**ՀԽՍՀ ժողովրդական արտիստ**, պատվավոր կոչում, որը սահմանվել է 1931 թվականի հոկտեմբերի 23-ին։ Շնորհվում էր Հայկական ԽՍՀ-ի գերագույն խորհրդի նախագահության կողմից` արվեստի ականավոր գործիչներին, ովքեր իրենց զգալի ներդրումն են ունեցել թատրոնի, կինոյի և երաժշտության բնագավառում։

## Պատմությունը
Հայկական ԽՍՀ ժողովրդական արտիստի կոչումը առաջին անգամ շնորհվել է 1923 թվականին՝ դերասան Իսահակ Ալիխանյանին։ Որպես կանոն, կոչումը շնորհվում էր «Հայկական ԽՍՀ վաստակավոր արտիստ» կամ «Հայկական ԽՍՀ արվեստի վաստակավոր գործիչ» պատվավոր կոչումները շնորհելուց` ոչ պակաս, քան հինգ տարի հետո։ ՀԽՍՀ ժողովրդական արտիստին հաջորդող առավել բարձրագույն աստիճանի կոչումը` ԽՍՀՄ ժողովրդական արտիստի պատվավոր կոչումն էր։ ՀԽՍՀ ժողովրդական արտիստի կրծքանշանը շրջանաձև էր, որի կենտրոնում պատկերված էր Հայկական ԽՍՀ-ի զինանշանը, իսկ վերևի հատվածում գրված էր «ՀՍՍՀ ժողովրդական արտիստ» արտահայտությունը։
 
Ընդհանուր առմամբ մրցանակը հանձնվել է 198 արվեստի գործիչների։ Վերջին անգամ ՀԽՍՀ ժողովրդական արտիստի կոչումը շնորհվել է 1990 թվականին՝ կինոռեժիսոր Սերգեյ Փարաջանովին։

ԽՍՀՄ փլուզումից հետո ՀԽՍՀ ժողովրդական արտիստի կոչումը փոխարինվեց «Հայաստանի Հանրապետության ժողովրդական արտիստ» կոչումով։ Դրա հետ մեկտեղ պահպանվեցին այն իրավունքներն ու պարտականությունները, որոնք նախատեսված էին պարգևների մասին նախկին ԽՍՀՄ և ՀԽՍՀ օրենսդրությամբ։

## Տես նաև
* ՀԽՍՀ ժողովրդական արտիստների ցանկ

## Ծանոթագրություններ

Կատեգորիա:ԽՍՀՄ հանրապետությունների պատվավոր կոչումներ
Կատեգորիա:ՀԽՍՀ ժողովրդական արտիստներ
Կատեգորիա:ՀԽՍՀ պատվավոր կոչումներ
Կատեգորիա:Պարգևներ այբբենական կարգով
Տակասի Ինուի

**Տակասի Ինուի** (ճապ.՝ 乾 貴士, ), ճապոնացի ֆուտբոլիստ, կիսապաշտպան։ Հանդես է գալիս իսպանական «Էյբար»-ի և Ճապոնիայի ազգային հավաքականի կազմում։

## Ակումբային կարիերա
Իր առաջին պրոֆեսիոնալ պայմանագիրը Տակասին կնքել է 2007 թվականի հունվարին՝ «*Յոկհամա*» ֆուտբոլային ակումբի հետ։ Թիմի կազմում իր դեբյուտը նշել է 2007 թվականի մարտի 10-ին։

2008 թվականի Տակասի Ինուին վարձակալական հիմունքներով հանդես է եկել «*Ցերեզո Օսակա*»-ի կազմում։

2011 թվականի հուլիսին Ինուին տեղափոխվել է գերմանական «*Բոհում*»։ Իր դեբյուտը նշել է 2011 թվականի օգոստոսի 31-ին՝ «*Պաուլի*»-ի դեմ խաղում։

2012-2015 թվականներին ընթացքում ճապոնացին հանդես է եկել գերմանական «Այնտրախտ»-ի կազմում։

2015 թվականի օգոստոսի 26-ին Տակասի Ինուին տեղափոխվել է իսպանական «Էյբար»։ Նա թիմի հետ կնքել է 3-ամյա պայմանագիր։

## Միջազգային կարիերա
Ճապոնիայի ազգային հավաքականի կազմում իր դեբյուտը Ինուին նշել է 2009 թվականի հունվարի 29-ին՝ Եմենի հավաքականի դեմ խաղում։

## Վիճակագրություն

## Ծանոթագրություններ

## Արտաքին հղումներ
* 

Կատեգորիա:1988 ծնունդներ
Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Այնտրախտ Ֆրանկֆուրտի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Հունիսի 2 ծնունդներ
Կատեգորիա:Ճապոնացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Անդրանիկ Մարգարյանի անվան քաղաքական դպրոց

**«Անդրանիկ Մարգարյան» քաղաքական դպրոց**, Հայաստանի Հանրապետական կուսակցության հիմնադրած ուսումնական հաստատություն։

## Պատմություն
Դպրոցի հիմնադրման մասին որոշումը կայացվել է 2016 թվականի մարտի 24-ին՝ Հայաստանի Հանրապետական կուսակցության Գործադիր մարմնի նիստի ժամանակ։ Դպրոցն անվանակոչվել է ի հիշատակ հայ հասարակական-քաղաքական գործիչ, ՀՀ վարչապետ (2000-2007), ՀՀԿ նախագահ Անդրանիկ Մարգարյանի։
 
## Դասախոսական կազմ
Դպրոցում դասախոսում են քաղաքական գործիչներ, փորձագետներ, ակադեմիկոսներ, Հայաստանում դիվանագիտական առաքելություն իրականացնող մասնագետներ։

## Տես նաև
* ՀՀ ԱԳՆ դիվանագիտական դպրոց
* ՀՀ դատական դպրոց

## Ծանոթագրություններ

Կատեգորիա:ՀՀԿ Անդրանիկ Մարգարյանի անվան քաղաքական դպրոց
Samsung Galaxy S5

**Samsung Galaxy S5** (SM-G900F, SM-G900H), սմարթֆոն հինգերորդ սերնդի Galaxy S, թողարկել է Սամսունգ ընկերությունը 2014 թվականի փետրվարի 25-ին Բարսելոնա քաղաքում Mobile World Congress (MWC) ցուցահանդեսում։ Վաճառքի է հանվել 125 երկրներում
, 2014 թվականի ապրիլի 11։

Իր նախորդից Samsung Galaxy S4 այս մոդելը տարբերվում է թիկունքի վահանակի նոր դիզայնով, ավելի մեծ էկրանով, և նոր առանձնահատկություններով, 16 մեգապիքսելանոց հիմնական տեսախցիկով, մատնահետքերի սկաներով, ինչպես նաև նոր ծրագրային ապահովմամբ։ Մոդելը նաև ստացել է խոնավապաշտպանության և ջրադիմացկության սերտիֆիկատ։

## Արտաքին դիզայնը
Մոդելի դիզայնը նման է իր նախորդի դիզայնին, որոշ փոփոխություններով։ Galaxy S5 հասանելի է չորս տարբեր (սև, սպիտակ, ոսկե և կապույտ) գույներով։ Էկրանի անկյունագիծը 5, 1 դյույմ է, չափերն են 142 × 72․5 մմ, հաստությունը 8․2 մմ։

## Տեխնիկական տվյալները
### Սարքավորման դրույթը

Սմարթֆոնը ունի չորս միջուկանի Qualcomm Snapdragon 801 պրոցեսոր, 2․5 ԳՀց հաճախությամբ։ Adreno 330 գրաֆիկական արագացուցիչով, UltraHD 4K աջակցությամբ։ Օպերատիվ հիշողությունը կազմում է 2 ԳԲ (32-բիթանոց երկալիքային 933 ՄՀց LPDDR3 (14.9 ԳԲ/վ)։ Ապարատը ունի 16 ԳԲ մշտական ներքին հիշողություն (հասանելի է մոտավորապես 7․5 ԳԲ), ինչպես նաև կա microSD-քարտի դաշտ (մինչև 128 ԳԲ)։ Կա Wi-Fi 802.11 a/b/g/n/ac, NFC, Bluetooth 4.0, USB 3.0, կապի հնարավորություն, նաև սմարթֆոնը հնարավոր է օգտագործել, որպես հեռակառավարման վահանակ։ Մարտկոցը-2800 միլիամպեր ժամում։

Ճիշտ այնպես ինչպես և նախորդ մոդելներում Samsung Galaxy S III և S4 օգտագործվում է էկրան Super AMOLED HD տեխնոլոգիայով։ Հեռախոսի էկրանը հնարավորություն ունի ցուցադրել պիքսելների խտությունը 432 ppi (պիքսել դյույմում)։

Պաշտպանիչ ապակի-Gorilla Glass 3։

Հիմնական տեսախցիկը 16 մեգապիքսելանոց է, 4К վիդիո ձայնագրության հնարավորությամբ (30ն/վ) և 2․1 մեգապիքսելանոց (1920х1080 լայն անկյուն ունեցող տեսապակիով)։
:

## Ծրագրային ապահովում
Samsung Galaxy S5 օպերացիոն համակարգը Android 4.4.2 «KitKat» տարբերակն է, Samsung TouchWiz ինտերֆեյսով։ Հայտնի է, որ Galaxy S5 ստացել Android նոր թարմացում, մինչև Android 6.0.1 Marshmallow տարբերակը։

## Ծանոթագրություններ

## Արտաքին հղումներ
* Samsung UNPACKED 2014 Episode 1 — Презентация Galaxy S5  
* Полный обзор Samsung GALAXY S5։ новый флагман Android (рус.) hi-tech.mail.ru (13 марта 2014)

Կատեգորիա:Սամսունգ
Կատեգորիա:Սմարթֆոններ
Կիմ Յուն Հյե

**Կիմ Յուն Հյե** (), հարավկորեացի դերասանուհի։ Նա առաջին անգամ հայտնվել է Vogue ամսագրի շապիկին՝ 2002 թվականին,  ինչպես նաև որպես մոդել հանդես է  եկել MTV Asia-ի համար 2005 թվականին։ Նա առաջնելույթ է ունեցել Woori բեմական անվամբ։ Նա սկսեց օգտագործել իր իրական անունը՝ (Kim Yoon-hye)  Ghost Sweepers սարսափ-կատակերգական ֆիլմի աջակցության ժամանակ՝  2012 թվականին։  Այնուհետև  նկարահանվել է Սրտի լարեր, Իմ հարևանը գեղեցիկ տղա է  հեռուստասերիալում։

## Ֆիլմագրություն
**Ֆիլմ**

**Հեռուստասերիալներ**

**Շոու**

**Երաժշտական տեսահոլովակ**

**Մրցանակներ և նոմինացիաներ**

## Ծանոթագրություններ

## Արտաքին հղումներ
*Kim Yoon-hye  at Imagine Asia 
*Kim Yoon-hye Fan Cafe at Daum 
*
*
*

Կատեգորիա:Հարավկորեացի դերասանուհիներ
Կատեգորիա:Հարավկորեացի կինոդերասանուհիներ
Կատեգորիա:Հարավկորեացի հաղորդավարներ
Կատեգորիա:Հարավկորեացի հեռուստատեսային դերասանուհիներ
Կատեգորիա:Հարավկորեացի մոդելներ
IPhone 3GS

**IPhone 3GS** հեռախոսը արտադրել է Apple ընկերությունը, այն ներկայացվել է 2009 թվականին արտադրանքի կենտրոնը Սան Ֆրանցիսկոյում։ IPhone 3GS նախապես տեղադրված օպերացիոն համակարգը IPhone OS 3.0 վերջին տարբերակը, դարձել է iOS 6.1.6։

## Պատմությունը
IPhone 3GS-ն դարձել է հասանելի 2009 թվականի հունիսի 8- ին, 2009 թվականին հունիսի 19- ին թողարկվել է Կանադայում, ԱՄՆ-ում և յոթ Եվրոպական երկրներում, հունիսի 26- ին ազատ վաճառվել է Ավստրալիայում և Մեծ Բրիտանիայում։ Արտադրման առաջին շաբաթից հետո ազատ վաճառվել է ավելի քան մեկ միլիոն 3GS։ Հուլիս և օգոստոս ամիսներին IPhone 3GS-ն ներկայացվել է միջազգայնորեն։

## Առանձնահատկությունները
Apple  ընկերությունը արտադրվել է LCD էկրանը, Apple-ի էկրանի անկյունագիծը 3,5 դյույմ է։ Ի տարբերություն նախորդ էկրանի այս էկրանն ավելի հագեցած է գույներով։

## Պրոցեսր և RAM

IPhone 3GS հագեցած է 1256 ՄԲ RAM, ինչը երկու անգամ ավելի է, քան IPhone 3G, շնորհիվ սրա աճել է արտադրողականությունը։

## Մարտկոց

IPhone 3GS ունի այս հզորությամբ 3․7 V 1219 mA ժամ, մարտկոց։ Apple ընկերությունը պնդում է, որ IPhone 3GS մարտկոցը կարող է աշխատել մինչև 12 ժամ խոսելու, 2G ցանցերում, 30 ժամ երաժշտության և 300 ժամ սպասման ժամանակ։

## Մագնետոմետր

Մագնետոմետրը կառուցել է IPhone 3GS, որով չափում են ուժը և մագնիսական դաշտը։

## Ցանց

3GS ունի նաև աջակցելու HSDPA կապ 7․2 ՄԲ ներբեռնման արագություն։

## Ձայնի հսկողություն

Voice Control թույլ է տալիս մեզ զանգահարել և վերահսկել մեր երաժշտությունը և օգտագործել FaceTime մեր ձայնը։

## Տարբերակներ հաշմանդամություն ունեցող անձանց համար

## Վերնագրի տեքստ
Գունաշրջումը inverts գույները, և Text Zoom տեքստային չափի մեծացում էկրանի վրա։

Կատեգորիա:Սմարթֆոններ
Սպանել Բիլին

**«Սպանել Բիլին»** (), ֆիլմի ռեժիսորը Քվենտին Տարանտինոն է։ Ֆիլմի առաջին մասի թողարկումը տեղի է ունեցել 2003 թվականի աշնանը, երկրորդը` 2004 թվականի գարնանը։ Գլխավոր՝ Հարսնացուի դերում Ումա Տուրմանն է։

Անիմե հատվածը արտադրել  է Production I.G ստուդիան։

## Սյուժե
«Սպանել Բիլին» ֆիլմի ռեժիսոր Քվենտին Տարանտինոն  այն բաժանել է մի քանի գլուխների։

### Պատմություն Օ-Ռեն Իշի
Օ-Ռեն Իշին այդ ժամանակ 9 տարեկան էր։ Օ-Ռեն Իշիի ընտանիքը ճաշում էր։ Նրանց տանը հայտնվում են մարդասպաններ, նրանցի մեկի անունը Մացումոտո է, մյուսի անունը` Բիլ, նա «Մահաբեր իժեր» խմբավորման ղեկավարն էր։ Օ-Ռեն Իշին թաքնված էր անկողնու տակ։ Օ-Ռեն Իշիի հայրը ամերիկացի սերժանտ էր, նա մերկ ձեռքերով սպանեց մարդասպաններից մեկին, մարդասպաններից մյուսը սպանում է Օ-Ռենի հորը ու մորը և հրդեհում տունը։ Օ-Ռենը հազիվ է կարողանում փրկվել։ Նա խոստացել է վրեժ լուծել (ըստ ճապոնական առեղծվածի Օ-Ռենը գիտեր, որ նրա մոր մահանալուց հետո նրա դեմքի վրա եղել է հոր և իր արյան հետքերը)։

Երկու տարի անց Օ-Ռենը հմայելով Մացումոտոյին սպանում է նրան և նրա թիկնապահին (ըստ ճապոնական  առեղծվածի Օ-Ռենը և Մացումոտոն սկզբից խմում են, հետո Բիլին սպանում է նրան ու կտրում գլուխը)։

Նա հասուն տարիքում դառնում մարդասպան, և նա արդեն 20 տարեկանում համարվում էր լավագույն կին վարձու մարդասպանը ամբողջ աշխարհում։ Իսկ 25 տարեկանում նա մտնում է «Մահացում իժեր» խմբավորման մեջ։

### Պեյ Մեյի երկաթե դաս
Բեատրիկս Կիդոն (նույն ինքը` Սև Մամբան էր, նույն ինքը Հարսնացուն) հիշում է Պեյ Մեյի մոտ ռազմարվեստ սովորելու մասին դեռ մինչև այն պահը, երբ ներգրավվում է «Մահացու իժեր» խմբավորման մեջ։ Պեյ Մեյը Բեատրիքսին սովորոեցնում է «հինգ մատով» գաղտնի մահացու հնարքի մասին, որը երբեք ոչ ոքի չէր սովորեցրել։

### Սպանություններ «Երկու սոճիներ» եկեղեցում
Տեղի է ունենում Տոմիի և նրա հարսնացու Բեատրիքսի հարսանյաց փորձը։ Հղի Բեատրիքսը որոշում է թարմ օդ շնչել և հանկարծ տեսնում է Բիլին ֆլեյտա նվագելիս։ Արդեն պարզ էր, որ Բեատրիքսը մտադիր էր նոր կյանք սկսել և որպես ամուսնացած կին, իր անցյալը էլ տեղ չուներ իր կյանքում։ Վերջապես Բիլը ասաց Բեատրիքսին, որ նա ազատ է որոշելու իր սեփական ճակատագիրը։ Այս անգամ մատուռի մուտքի մոտ կան խմբավորման չորս մարդասպան` Էլլի Դրայվերը, Վերնիտա Գրինը, Բիլի եղբայր Բադդը և Օ-Ռեն Իշին։ Նրանք մոտենում են եկեղեցուն և կրակ բացելով` սպանում բոլոր այնտեղ գտնվողներին։

### Արյունոտ հարսնացու
Չորս մարդասպաններ դաժանաբար ծեծելով սպանել է հարսին, այնուհետև Բիլը կրտել է նրա գլուխը։ Ժամանակն է, որ Բեատրիսը  Բիլին ասի, որ նա իր երեխայի հայրն է։
Էլլի Դրայվերը  մտնում է հիվանդանոց, որտեղ նա պատրաստվում է կատարել անգիտակից Բեատրիքսի  մահացու ներարկումը։ Սակայն վեջին պահին զանգահարում են նրա հեռախոսին և չեղյալ է համարվում աշխատանքը։
Չորս տարի անց Հարսը ժամանում է հիվանդանոց։ Մինչ նա կոմայի մեջ էր, Սանիտար Բեքը պարբերաբար բռնաբարել է նրան և դա արել է ուրիշների առաջարկած գումարի դիմաց։ Իմանալով, որ իր երեխան մահացել է, ցանկանում է վրեժխնդիր լինել Բիլից: Սպանեելով Բաքին և նրա հերթական հաճախորդին՝ հարսնացուն թողնում է հիվանդանոցը և հեռանում Բաքի մեքենայով։

## Ծանոթագրություններ

Կատեգորիա:Ամերիկյան մարտաֆիլմեր
Կատեգորիա:Անգլերեն ֆիլմեր
Կատեգորիա:Քվենտին Տարանտինոյի ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան ֆիլմեր վրեժի մասին
Կատեգորիա:Ամերիկյան էքշն թրիլեր ֆիլմեր
Կատեգորիա:Լոս Անջելեսում նկարահանված ֆիլմեր
Ask.fm

**«Ask.fm»**, հարցերի և պատասխանների կայք, որը թողարկվել է 2010 թվականի հունիսին։ Կայքն ստեղծվել է Լատվիայում որպես «Formspring» կայքի մրցակից։ Գրանցումից հետո օգտատերը լրացնում է իր հարցաթերթը և կարող է սկսել կամ իր անունից, կամ անանուն հարցնել և պատասխանել այլ օգտատերերի հարցերին։ Ask.fm-ը ինտեգրված է այլ սոցիալական կայքերի հետ ևս, ինչպես՝  *[[Ֆեյսբուք]], [[Թվիթթեր]], [[ՎԿ]]* և *[[Tumblr]]*, որոնք մեծ տարածում են տվել այս կայքին։

## Պատմություն
Կայքն ստեղծվել է Լատվիայում 2010 թվականի հունիսին որպես «Formspring» կայքի մրցակից։ Ծառայությունն առաջ է անցել մրցակցից և ԱՊՀ երկրներում համարվում է բավականին հայտնի կայք։ Ըստ Alexa Internet-ի վիճակագրության աշխարհում զբաղեցնում է 148-րդ տեղը։ Ընդ որում ԱՊՀ երկրներում 2010 թվականի մարտի 3-ից գործում էր այլ նախագիծ՝ Спрашивай.ру կայքը (http://sprashivai.ru/)։

2013 թվականի ապրիլին գրանցված օգտատերերի թիվը հասավ մինչև 50 միլիոնի։

2014 թվականի նոյեմբերի 3-ին փոխվեց *Ask.fm*-ի սեփականատերը և ռեսուրսները տեղափոխվեցին Իռլանդիա։ Տեղափոխությունից հետո ծառայությունը ղեկավարվում է *Ask.fm Europe, Ltd* ընկերության կողմից։ Տեղափոխությունից հետո նաև անհասանելի դարձավ անանուն հարցեր տալու հնարավորությունը, եթե գրանցված մասնակից չեք (2017 թվականից հնարավորությունը վերականգնվել է)։

2015 թվականի փետրվարին գրանցված օգտատերերի թիվը հասավ 80 միլիոնի։ Ավելի քան 30 մլն հարցեր և պատասխաններ են ստեղծվում ամեն օր։ 2016 թվականի հուլիսի 1-ին Noosphere Ventures վենչուրային ֆոնդում փակվեց ծառայության վաճառքի գործարքը։

## Քննադատություն
2012 թվականին իռլանդացի երկու պատանի ինքնասպան էին եղել այն բանից հետո, երբ նրանց անանուն ծաղրել էին այլ օգտատերեր։ Այդ դեպքից հետո երկուսի ծնողներն էլ ասացին, որ երեխաների դեպքը կապված է «ask.fm» կայքի հետ։ Իռլանդական լրատվամիջոցները վրդոված էին նրանից, որ «ask.fm»-ի գրանցված մասնակիցները կարող են անանուն գրառումներ անել։ Իռլանդական ոստիկանությունը սկսեց գործի հետաքննությունը, սակայն «ask.fm»-ը օգտատերերի տվյալների մասին տեղեկություններ, որոնք անանուն էին գրառումներ թողել։

## Բջջային հավելվածներ
*Ask.fm*-ը հնարավոր է բեռնել Android-ի և IOS-ի համար։

## Տես նաև
* Սոցիալական մեդիա

## Ծանոթագրություններ

Կատեգորիա:Անդրոիդի ծրագրային ապահովում
Կատեգորիա:Սոցիալական ցանցեր
Վահանյան

**Վահանյան**, հայկական ազգանուն։

## Ազգանունը կրողներ
* Աշոտ Մկրտիչի Վահանյան (ծնվ. 1973), ՀՀ պետական գործիչ։
* Գաբրիել Անտուան Վահանյան (1927-2012), աստվածաբան։
* Հովհաննես Սարգսի Վահանյան (1832-1891), քիմիկոս, հասարակական գործիչ, գրող, բանաստեղծ։
* Նաիրա Յուրայի Վահանյան (ծնվ․ 1966), դաշնակահարուհի, մանկավարժ։
* Ռաֆայել Արտյոմի Վահանյան (ծնվ. 1951), շախմատիստ, գրոսմայստեր։

## Գրական հերոսներ
* *Վահանյան ընտանիք*, Վազգեն Ամիրբեկյանի «Մենավոր ծառը» վեպի հերոսներ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Յան վերջածանցով ազգանուններ
Կատեգորիա:Անձնանվանական հիմքով ազգանուններ
Կատեգորիա:Պահլավերեն հիմքով ազգանուններ
Վլադիմիր Ադլերբերգ

**Վլադիմիր Ադլերբերգ** (, ), ռուս գնդապետ, ռուս-ճապոնական պատերազմի հերոս։

Պետրոգրադի նահանգապետ Ալեքսանդր Ադլերբերգի եղբայրը։

## Կենսագրություն
Կոլեգիական խորհրդական կոմս  Վասիլի Վլադիմիրովիչ Ադլերբերգի (1827-1905) որդին Եկատերինա Գուստավնովնա Կնորրինգի (1837-1909) հետ ամուսնությունից։ Հետևազորի գեներալ,  կոմս Վլադիմիր Ֆյոդորովիչ Ադլերբերգի թոռը։

1892 թվականին ավարտել է Պաժերի կորպուսը, ստացել կորնետի աստիճան և ծառայել Նորին մեծության Ուլանյան լեյբ-գվարդիական գնդում։ Կոչումները` պորուչիկ (1896), շտաբս-ռոտմիստր (1901), եսաուլ (1904), փոխգնդապետ (1904), գնդապետ (գերազանցության համար, 1912)։
1898-1901 թվականներին  գտնվել է պահեստազորում։ Այնուհետև ծառայել է ռազմական նախարարությունում հատուկ հանձնարարությունների գծով օբեր-սպա։

Մասնակցել է Ռուս-ճապոնական պատերազմին, ծառայել է գլխավոր հրամանատարության համհարզ Հեռավոր Արևելքում (1904-1905), 1-ին Մանջուրական բանակի հրամանատարի համհարզ (1905), պարգևատրվել է Գեորգիևյան զենքով։

1906 թվականին գործուղվել է Ռազմական նախարարության գրասենյակ, հաջորդ տարվանից հաշվառված է եղել Ռազմական նախարարությունում։  Առաջին համաշխարհային պատերազմում եղել է Կուբանյան զորքերի 3-րդ Կուբանյան գնդի հրամանատարը  (1916 թվականից)։
Հեղափոխությունից  հետո արտագաղթել է Ֆրանսիա, ապրել Փարիզում, 1920-ական թվականներին երկրորդ կնոջ հետ հիմնել է «Ադլերբերգ» սպիտակեղենի ռուսական տունը։ 1943 թվականից  եղել է կայսր Նիկոլայ 2-րդի հիշատակի ջատագովների Միության անդամ։

Մահացել է 1944 թվականին Փարիզում, թաղված է Սենտ-Ժենեվեվ-դե-Բուա գերեզմանոցում։

## Ընտանիք
մինի|Եվգենիա Նիկոլաևնա, 1-ին կինը
Առաջին կինը (1899 թվականից)` Եվգենիա Նիկոլաևնա Ադլերբերգի (1873-1916) ազգականուհին, գեներալ Նիկոլայ Ալեքսանդրովիչ Ադլերբերգի դուստրը, Եվգենիա Ալեքսանդրովնա Գալի հետ ամուսնությունից։ 1891 թվականից եղել է պալատական ազնվական օրիորդ, առաջին ամուսնությունը կայացել է (1894 թվական) Պյոտր Գավրիլովիչ Գարդենինի հետ, որից ամուսնալուծվել է 1897 թվականին։ 1910-ական թվականներին  կոմսուհի Ադլերբերգը միայնակ ապրել է Միլանում, որտեղ վարել է «անկանոն կենսակերպ»։ Ամուսնությունը անժառանգ է եղել։
Երկրորդ կինը` Լյուբով Վլադիմիրովնա Եգորովան (1890-1963), դերձակ էր և մոդելյոր։ Էմիգրացիայում ապրել է Ֆրանսիայում, որտեղ աշխատել է դերձակ ֆրանսիական սպիտակեղենի տանը և մշակել մետաքսի նմուշ-օրինակներ։ Եղել է տուբերկուլյոզով հիվանդների օգնության ընկերակցության վարչության անդամ։ «Ադլերբերգ» տան փակվելուց հետո դարձել է միանձնուհի, կարել է պարեգոտներ ռուս վանականների համար։ 1943 թվականից  եղել է կայսր Նիկոլայ 2-րդի հիշատակի ջատագովների Միության անդամ։ Թաղված է Սենտ-Ժենեվեվ-դե-Բուա գերեզմանոցում։

## Պարգևներ
* Սուրբ Աննայի 3-րդ աստիճանի շքանշան սրերով և ժապավենով (1904)
* Սուրբ Ստանիսլավի  2-րդ աստիճանի շքանշան սրերով (1904)
* Սուրբ Աննայի 4-րդ աստիճանի շքանշան (1904)
* Սուրբ Աննայի 2-րդ աստիճանի շքանշան սրերով (1905)
* Գեորգիևյան զենք  (16.02.1907)
* Սուրբ Վլադիմիրի 4-րդ աստիճանի շքանշան սրերով և ժապավենով (1915)

## Ծանոթագրություններ

## Արտաքին հղումներ
* граф Адлерберг Владимир Васильевич 
* Российское зарубежье во Франции 1919-2000. Л. Мнухин, М. Авриль, В. Лосская. Москва. Наука; Дом-музей Марины Цветаевой. 2008 

Կատեգորիա:Առաջին համաշխարհային պատերազմի մասնակիցներ
Կատեգորիա:Ռուս ռազմական գործիչներ
Ռյու Ջունյոլ

**Ռյու Ջունյոլ**՝ (), հարավկորեացի դերասան։ Նա հայտնի է դարձել «Սոցիոֆոբիա» ֆիլմի (2015) և «Պատասխանը 1988-ին» (2015) հեռուստասերիալի շնորհիվ։

## Կարիերա
Այն ժամանակ, երբ համալսարանում սովորում էր կրթաթոշակով, Ռյուլը  կես դրույքով աշխատում էր որպես պիցցայի առաքիչ, բանվոր, իսկ դպրոցից հետո մասանվոր ուսուցիչ և այլն։ 2012 թվականին Ռյուն սկսեց նկարահանվել կարճամետրաժ ֆիլմերում։

Ռյուն բոլորի ուշադրությունը գրավեց «Սոցիոֆոբիա» ֆիլմում կատարած աշխատանքի շնորհիվ։ 2015 թվականի վերջին, Ռյուն  հանրային ճանաչում  ձեռք բերեց «Պատասխանը 1988-ին» ֆիլմում գլխավոր դեր խաղալով՝ Լի Հյե Ռիի,  Փակ Բո-գեոմի, Գ Ռյու Ջուն-յոլի հետ ։

Ռյուն նկարահանվել է One Way Trip և No Tomorrow ֆիլմերում։ Նույն տարում  խաղացել  է իր առաջին  գլխավոր դերը «Երջանիկ Ռոմանս» կատակերգական - ռոմանտիկ ֆիլմում։

2017 թվականին Ռյուն նկարահանվել է «Թագավորը» ֆիլմում :

## Ֆիլմագրություն
### Ֆիլմեր

## Հեռուստատեսություն

### Տարատեսակ շոուներ

### Տեսահոլովակ

### Մրցանակներ և նոմինացիաներ

## Ծանոթագրություններ

## Արտաքին հղումներ
* 
* 
* Ryu Jun-yeol at C-JeS Entertainment 
* 
* 

Կատեգորիա:Հարավկորեացի դերասաններ
Կատեգորիա:Հարավկորեացի կինոդերասաններ
Կատեգորիա:Հարավկորեացի երգիչներ
Կատեգորիա:Հարավկորեացի հեռուստատեսային դերասաններ
ՀԽՍՀ ժողովրդական արտիստների ցանկ

ՀԽՍՀ ժողովրդական արտիստ պատվավոր կոչումը սահմանվել է 1931 թվականի հոկտեմբերի 23-ին։ Ստորև ներկայացվում է ՀԽՍՀ ժողովրդական արտիստների ցանկը` ըստ այն շնորհվելու տարեթվերի.

## Ծանոթագրություններ

Կատեգորիա:ՀԽՍՀ ժողովրդական արտիստներ
Ալբանիայի խորհրդարան

**Ալբանիայի խորհրդարան**, հայտնի է նաև, որպես **Ալբանիայի ազգային ժողով** (), միապալատ օրենսդիր մարմին Ալբանիայի Հանրապետությունում։ Այն բաղկացած է 140 պատգամավորներից։

Ազգային ժողովի 100 պատգամավորներն ընտրվում են մեծամասնական ընտրակարգով՝ ըստ թաղամասերի (ընտրությունները կատարվում են երկու փուլով), իսկ մնացած 40-ը՝ ըստ կուսակցությունների կամ կուսակցական դաշինքների ներկայացրած ցուցակների։ Յուրաքանչյուր պատգամավոր ընտրվում է 4 տարի ժամկետով։ Ալբանիան, որպես Խորհրդարանական Հանրապետություն, մի շարք լիազորություններ է վստահում ազգային ժողովին։

Ալբանիայի ազգային ժողովը որոշում է երկրի ներքին և արտաքին քաղաքականությունը, իրավունք ունի հաստատել և փոխել երկրի սահմանադրությունը, պատերազմ հայտարարել և խաղաղության պայմանագիր կնքել, վավերացնել և չեղյալ համարել միջազգային համաձայնություններ, ընտրել Ալբանիայի գործադիր իշխանության ղեկավարին՝ նախագահին, գլխավոր դատախազին և գերագույն դատարանի կազմին։
 
Պատգամավորը չի կարող զբաղեցնել պետական որևէ այլ պաշտոն՝ բացառությամբ կարող է դառնալ միայն Ալբանիայի ԱԳ նախարարների խորհրդի անդամ։ Ալբանիայի խորհրդարանի խոսնակն է Իլիրա Մետան։

## Պատասխան
Ալբանիայի առաջին խորհրդարանը ստեղծվել է 1920 թվականին՝ ի պատասխան Փարիզի խաղաղության վեհաժողովից հետո Ալբանիայի ձեռք բերած նոր տարածաշրջանային հակառակորդների՝ Հունաստանի, Իտալիայի և Հարավսլավիայի թագավորության։

1928 թվականին լուծարվել է Ալբանիայի առաջին խորհրդարանը և երկիրը հռչակվում է սահմանադրական միապետություն։ 1944 թվականին երկրում մտցվում է համընդհանուր ընտրական իրավունքը։ 1945 թվականին Ալբանիայում տեղի են ունենում խորհրդարանական ընտրություններ, որի ժամանակ Ալբանիայի բնակչության ճնշող մեծամասնությունը (97.7%) քվեարկեց կոմունիստների գլխավորած ժողովրդավարական ճակատին (այլ քաղաքական ուժերը չեն մասնակցել ընտրություններին)։

1945-1950 թվականներին երկրում փաստացիորեն տիրում էր միակուսակցական համակարգ։ Երկրի քաղաքական ուժը Ալբանիայի կոմունիստական կուսակցությունն էր (ավելի ուշ`Ալբանիայի աշխատավորական կուսակցություն)։ 1990 թվականին ընդունվել է բազմակուսակցական համակարգ։

Ալբանիայի քաղաքական համակարգում գերիշխող կուսակցություններ դարձան Ալբանիայի դեմոկրատական և հետխորհրդային Ալբանիայի սոցիալիստական կուսակցությունները։

## Ծանոթագրություններ

Կատեգորիա:Ալբանիայի խորհրդարան
Պյոտր Իգնատով

**Պյոտր Իգնատով** (, ), ռուս խորհրդային հասարակական գործիչ, արձակագիր, ԽՍՀՄ գրողների միության, Հոկտեմբերյան հեղաշրջման, Ռուսաստանի քաղաքացիական և Երկրորդ համաշխարհային պատերազմների մասնակից։ Կրասնոդարի պատվավոր քաղաքացի։

## Կենսագրություն
Ծնվել է հանքափորի ընտանիքում։ Մնալով որբ՝ թողնում է ուսումը և անցնում է աշխատանքի։ Մեկնում է Սանկտ-Պետերբուրգ, որտեղ «Էրիկսոն» գործարանում աշխատում է որպես փականագործ-մեխանիկ։ Մինչև 1917 թվականը ակտիվորեն մասնակցել է հեղափոխական գործողություններին։ Եղել է ընդհատակյա բոլշևիկ։ Ձերբակալվել է և աքսորվել։

Մասնակցել է քաղաքացիական կռիվներին։ Զբաղվել է կարմիրգվարդիական ջոկատների կազմավորմամբ։

## Պյոտր Իգնատովը հայերեն
* Հերոս եղբայրները (պատմվածքներ Սովետական Միության հերոսներ Իգնատով եղբայրների մասին), Ե., Հայպետհրատ, 1949, 109 էջ։ Ռուսերենից թարգմ.՝ Խաչիկ Հրաչյան, նկարիչ՝ Ա. Գլուխովցև։ Բովանդակությունը՝ Ամբողջ ընտանիքով; Գենյան երազում է; Ի՞նչ արհեստ ունես; «Անտառային պրոֆեսորը» սովորեցնում է կռկռալ; Բարակ պարանը անհուսալի է; Ճամբարը Ստրեպետ լեռան վրա; Թռչնաբույնը; «Բարձրագույն» հետախուզություն; Մարտի դզօտերի պայտում; Ջոկատը պարկի մեջ; Ջո՜ւր; Մենամարտ տանկի հետ; Կռվի որսորդները; Պաղ ճեղք; Կամուրջների պայթեցումը; Քարե կամար; Անմոռանալի գիշեր; Ծանր կորուստ; Վրեժ; Գաղտնի ծրարը; Անդրեյկա; Եղեգնուտում; Մեծ պատիվ։

## Ծանոթագրություններ

Կատեգորիա:Ռուս արձակագիրներ
Կատեգորիա:Երկրորդ համաշխարհային պատերազմի մասնակիցներ
Կատեգորիա:Կրասնոդարի պատվավոր քաղաքացիներ
Կատեգորիա:ԽՍՀՄ գրողների միության անդամներ
Կատեգորիա:Հայրենական մեծ պատերազմի մասնակիցներ
Կատեգորիա:Խորհրդային գրողներ
Կատեգորիա:Խորհրդային հասարակական գործիչներ
Կատեգորիա:ԽՍՀՄ ԳԽ 2-րդ գումարման պատգամավորներ
Կատեգորիա:Ռուս հեղափոխականներ
Նոբելյան մրցանակի անկրոնական դափնեկիրների ցանկ

աջից|մինի|250x250փքս|1901-2000 թվականներին Նոբելյան մրցանակ ստացած ազատամտականների, ագնոստիկներ և աթեիստների բաշխումը։

Կյանքի որևէ հատվածում իրենց աթեիստ, ագնոստիկ, ազատամտական կամ այլ անկրոնական համարող Նոբելյան մրցանակի դափնեկիրների ցանկ։ Այս դափնեկիրներից շատերը ավելի երիտասարդ տարիքում իրենց համարել են կրոնական։ Գնահատումներից մեկի համաձայն՝ 1901-2000 թվականներին բոլոր դափնեկիրների 10.5%-ը և գրականության մրցանակի դափնեկիրների 35%-ը այս կատեգորիայում են։ Նույն գնահատման համաձայն՝ 1901-2000 թվականներին անկրոնականները ստացել են բժշկության կամ ֆիզիոլոգիայի մրցանակների 8.9%, քիմիայի՝ 7.1%, տնտեսագիտության՝ 5.2%, ֆիզիկայի՝ 4.7% և խաղաղության 3.6%-ը։ Ալֆրեդ Նոբելը նույնպես աթեիստ էր։

## Ֆիզիկա

## Քիմիա

## Բժշկության կամ ֆիզիոլոգիա

## Տնտեսագիտություն

## Խաղաղություն

## Գրականություն

## Տես նաև
* Նոբելյան մրցանակակիրների ցանկ

## Նշումներ

## Ծանոթագրություններ

## Արտաքին հղումներ
* Celebrity atheist page

Կատեգորիա:Աթեիստներ
Կատեգորիա:Անկրոնություն
Կատեգորիա:Նոբելյան մրցանակի դափնեկիրներ
Կատեգորիա:Ցանկեր:Գիտություն
Կատեգորիա:Ցանկեր:Գրականություն
DIY փաբի պայթյուն

**DIY փաբի պայթյուն**, 2012 թվականի մայիսի 8-ին Երևանի Ղազար Փարպեցի, 14/11 հասցեում գտնվող DIY փաբում տեղի ունեցած ահաբեկչական գործողություն։

## Պատմություն
DIY փաբը գտնվում էր Երևանի Ղազար Փարպեցի, 14/11 հասցեում և պատկանում է Արմինե Օգանեզովային (հայտնի է Ծոմակ մականվամբ)։ 2012 թվականի մայիսի 8-ի առավոտյան 5։30-ի սահմաններում անհայտ անձինք պայթեցրել են փաբը։ Պայթյունից հետո սեփականատերը տեղեկացրել է ոստիկանությանը, իսկ փաբի անվտանգության տեսախցիկը ֆիքսել է հանցագործների դեմքերը։ Հետագայում գույքը դիտավորությամբ վնասելու կասկածանքով ձերբակալվել են 20-ամյա Արամեն և 19-ամյա Համբիկը, ովքեր խոստովանել են, որ այս կառույցի ապակին կոտրելով՝ ներս են մտել, համոզվել, որ ներսում ոչ ոք չկա, գնացել են, բենզին բերել և «փաբը» պայթեցրել։ Փաբի սեփականատիրոջ Արմինե Օգանեզովայի կարծիքով, պայթյունը ատելության նշան էր, քանի որ փաբում հաճախակի հավաքվում էին ԼԳԲՏ համայնքի ներկայացուցիչներ։

2012 թվականի մայիսի 12-ին մամուլի ասուլիսի ժամանակ փաբի սեփականատեր Արմինե Օգանեզովան թափանցիկ ակնարկել է, որ տրամաբանական կլինի պայթյունի համար մեղադրել ՀՅԴ-ն։ Օգանեզովայի խոսքով, պայթյունը շատ կասկածելի ձևով հաջորդել է իր կողմից «Երկիր մեդիա» հեռուստաալիքին տված հարցազրույցին, որում ինքը խոսել է իր կողմից Թուրքիա կատարած այցելության և ԼԳԲՏ շքերթին մասնակցելու մասին։ Փաբի սեփականատերը նաև նշել է, որ պայթյունը, թերևս, կատարվել է «Սև ագռավներ» խմբավորման կողմից, որի մեջ, ըստ իրեն, մտնում է շուրջ 30-40 երիտասարդ։ Օգանեզովայի խոսքով, ձերբակալված 20-ամյա «Արամեի երկրորդ փաստաբանը՝ Մելանյա Առուստամյանը ևս դաշնակցության ներկայացուցիչ է, իսկ Արամեի համար 1 միլիոն գրավը վճարել են ՀՅԴ-ական Արծվիկ Մինասյանը և Հրայր Կարապետյանը»։

Արծվիկ Մինասյանը իր հերթին «Շանթ» հեռուստատեսության «Հորիզոն» լրատվականի հետ զրույցում նշել է, որ ինքը իբրև պատգամավոր «հանդես եմ եկել միջնորդությամբ, որ մարդու նկատմամբ կալանքը որպես խափանման միջոց ընդունվի», ինչպես նաև հորդորել է դիտարկել, որ նախկինում ինքը բազմիցս միջնորդել է, որ կասկածյալներին չկալանավորեն։ Օգանեզովայի ենթադրությունները, ըստ Արծվիկ Մինասյանի, իրականությանը չեն համապատասխանում։

## Ծանոթագրություններ

Կատեգորիա:ԼԳԲՏ պատմությունը Հայաստանում
Կատեգորիա:Ահաբեկչական գործողություններ Հայաստանում
Կատեգորիա:2012 Հայաստանում